चूडामणि रेग्मी (झापा)
चूडामणि रेग्मी साहित्यकार हुन् । नेपाली साहित्यमा उनको विशेष योगदान रहेको छ । उनका बारेमा निम्नानुसार संक्षिप्त रूपमा चर्चा गर्नु यस लेखको प्रमुख उद्देश्य रहेको छ ।

प्रारम्भिक जीवन 

वि.सं.१९९३ चैत्र २९ गते माता खिलेश्वरीदेवी र पिता पीताम्बर रेग्मीका ११ सन्तानमध्ये कान्छो सन्तानका रूपमा कोशी अञ्चलको संखुवासभा जिल्ला अन्तर्गत वानामा जन्मिएका चूडामणि रेग्मीको कर्मथलो झापा हो । वि.सं.२००६ मा उनको विवाह वेदकुमारी (१९९५) सँग भएको पाइन्छ । तिन छोरी र तिन छोराका पिता रेग्मीका ११ नातिनातिना र ५ पनाति पनातिना रहेका छन् । हाल रेग्मीको वसोवास झर्रो नेपाली घर चन्द्रगडीमा रजेको छ ।

प्राध्यापन 

२०१७ सालमा चैनपुर कलेजबाट प्राध्यापन सुरु गरेका रेग्मीले २०२१ देखि २०५५ सम्म निरन्तर रूपमा मेची क्याम्पस भद्रपुरमा प्राध्यापन गर्ने रेग्मी सो क्याम्पसका संस्थापक प्राध्यापक हुन् ।

साहित्य यात्रा 

२०१२ पूर्व नै साहित्य यात्रमा प्रवेश गरेका रेग्मीले वि.सं.२०१३ देखि बनािसबाट प्रकाशित छात्रदूत पत्रिकाको सम्पादन कार्यमा समेत संलग्न रहेका रेग्मीले नेपाली साहित्यमा उल्लेखनीय योगदान गरेका छन् । उनका एक दर्जनभन्दा बढी विभिन्न विधाका कृतिहरू प्रकाशित छन् । छात्रदूतका अतिरिक्त युगज्ञान, जुही, यथार्थ कुरा जस्ता पत्रिकाका सम्पादक रेग्मी मूलतः समालोचक हुन् ।</big>। साहित्यप्रति रुचि राख्ने व्यक्तिलाई प्रेरणा दिएर साहित्यकार बनाउनमा उनको ठुलो योगदान रहेको देखिन्छ । रेग्मी झर्रो नेपाली आन्दोलनका सहयात्री र प्रयोक्ता पनि हुन् । 

रेग्मी भाषालाई माया गर्ने एकजना सक्रिय साहित्यकार हुन् । प्रगतिशील विचारमा आस्था राख्नु, पढ्नु, पढाउनु, लेख्नु, लेख्न लगाउनु, छाप्नु, छपाउनु, आफैं घुमेर वितरण गर्नु रेग्मीका दिनचर्या हुन् । उनले साहित्यिक सद्भाव यात्राका  रूपमा एउटा अभियान नै चलाएका छन् । यस क्रममा उनले इलाम, सुन्सरी, मोरङ, चितवन, गोर्खा, पोखरा, भैरहवा समेत अन्य विभिन्न क्षेत्रका साहित्यिक स्रष्टाहरूलाईसमेत सृजनामा लाग्न प्रेरित गरेका छन् ।

प्रकाशित कृति 
पहिलो यात्रा (कथा सङ्ग्रह २०१२),
नेपाली कथासाहित्य (सहलेखन २०१४),
साधना (निबन्ध सङ्ग्रह २०३०),
धुनमा धुन (निबन्ध सङ्ग्रह (२०३५)
भुमरी (कथा सङ्ग्रह २०३६), 
चाबी (कथा सङ्ग्रह २०५६),
घुमेका कुरा (२०५६),
गफडीका गफ (हास्यव्यङ्ग्य निबन्ध सङ्ग्रह २०६३),
आँखा र मनका पाइलाहरू (एेजन २०६३),
बितेकाहरूको सम्झना (एेजन (२०६३),
एउटा छाता दिनुहोला है (निबन्ध सङ्ग्रह २०६४),
मनभित्र र बाहिर (निबन्ध सङ्ग्रह २०६४),
भावना (लघुकाव्य २०५०),
गजवाष्टक (१००८ कविता २०५१)
यक्षको पोखरा प्रवास (लघुकाव्य २०६४) ।

समालोचना
पारिजात : परिचय र मूल्याङ्कन (२०५०),
कृती र कृति २ भाग (२०५३),
बाइस समालोचना (२०५७),
चिन्तन र समालोचना (२०६९) ।

भाषा
नेपाली टुक्काहरूको अध्ययन (
नेपाली भाषा र व्याकरणका केही विषय केही छलफल (२०५२),
तत्सम शब्दको वर्ण विन्यास (२०५३) ।
अन्य
अरे!उदेक लाग्दा कुराहरू (२०५६),
व्यक्तित्व र कृतित्व (२०६५),
दृष्टि र सृष्टि छ्यास्मिस (२०६९) ।

बाह्यलिङ्क 
http://samakalinsahitya.com/index.php?show=detail&art_id=5242

सन्दर्भस्रोत 
जीवनी

 नेपाली साहित्यकारहरू